text: Bøderegn på landevej: 213 trafikanter får kedelig feriehilsen
  08 juli 2017 kl. 10.50
  213 trafikanter kan vente en kedelig feriehilsen fra Sydøstjyllands Politi. 213 køretøjer blev fotograferet med for høj hastighed ved en automatisk fartkontrol på Bredsten Landevej. Ud over klækkelige bøder får 10 bilister et klip i kørekortet.
  I løbet af de næste dage og uger får 213 trafikanter et bødekrav i deres E-boks fra Sydøstjyllands Politi. Desuden får 10 bilister besked om, at deres kørekort har fået et klip.
  Sydøstjyllands Politil på Twitter efter bøderegn på Bredsten Landevej: "Vi kommer igen"
  Det er resultatet af en automatisk fartkontrol torsdag på landevejen mellem Bredsten og Give på en strækning ved Balle. Her er hastighedsgrænsen 80 kilometer i timen, hvad altså ikke holdt flere af de 213 fartsyndere tilbage fra at køre langt stærkere stærkere, da kontrollen målte hastigheder op til 125 km./t.
  Det oplyser Sydøstjyllands Politil på Twitter - her lover de også, at politiet kommer igen og kontrollerer på samme sted.
  ATK holder ikke ferie Ballevej i går Tilladt 80 km/t 213 fotos, op til 125 km/t -10 kan forvente klip i kørekortet. Vi kommer igen #politidk
  
  